**ПАТНИЦИ И КАБИНСКИ БАГАЖ**

**„ЛИСТА НА ЗАБРАНЕТИ ПРЕДМЕТИ“**

**Без оглед на важечките правила за безбедност (safety), на патниците им е забрането да ги внесуваат во безбедносно ограничените зони на аеродромот и во воздухоплов следните предмети:**

а) пиштоли, пушки и други направи кои можат да исфрлаат проектили – направи кои се во можност, или за кои се претпоставува дека се во можност, да се користат со цел да предизвикаат повреди со исфрлање на проектил, вклучувајќи го и следното:

* сите видови на огнено оружје, како што се пиштоли, револвери, пушки, сачмарки;
* пиштоли–играчки, копии или имитации на огнено оружје за кое може да се помисли дека е вистинско;
* составни делови на огнено оружје, со исклучок на телескопски нишани;
* пиштоли на компримиран воздух и CO2, како што се пиштоли, пиштоли со сачми,  пушки и пиштоли со кугли;
* пиштоли за сигнални ракети и стрели;
* лакови, самострели и стрели;
* пиштоли за харпун и копја и
* чатали  и катапулти.

б)  направи за зашеметување – направи кои се посебно планирани да зашеметат или да предизвикаат неподвижност, вклучувајќи:

* направи за шокирање, како што се пиштоли за зашеметување, тејзери  и електрични палки;
* направи за успивање на животни и за убивање на животни;
* хемикалии за парализирање и онеспособување, гасови и спрејови, како што е боздоганот, солзавец во спреј (на база на црн пипер), солзавец во спреј (на база на капсаицин), солзавци, спрејови со киселини и инсектициди.

в)   предмети со остри врвови или остри рабови – предмети со остри врвови или остри рабови кои може да се користат со цел да предизвикаат сериозни повреди, вклучувајќи:

* предмети наменети за сечење, како што се секири, секирчиња и сатари;
* алпинистички секирчиња и секирчиња за мраз;
* жилети (ножиња за бричење);
* скалпели;
* ножеви со сечиво подолго од 6 cm;
* ножици со сечиво подолго од 6 cm, мерено од центарот;
* опрема за боречки вештини со остри врвови или остри рабови и
* мечови и сабји.

г)   занаетчиски алатки – алатки кои може да се користат било да предизвикаат сериозни повреди или закана по безбедноста на воздухопловот, вклучувајќи:

* хебли;
* дупчалки и бургии за дупчалки, вклучувајќи бежични преносливи електрични дупчалки;
* алатки со сечиво или оска подолги од 6 cm кои може да се користат како оружје, како што се шрафцигери и длета;
* пили, вклучувајќи бежични електрични пили;
* апарати за заварување и
* ударни пиштоли за шрафови и шајки.

д) тапи инструменти – предмети кои кога се користат за удирање може да предизвикаат сериозни повреди, вклучувајќи:

* палки за бејзбол и софтбол;
* палки и пендреци и
* опрема за боречки вештини.

ѓ) експлозиви и запалливи супстанции и направи – експлозиви и запалливи супстанции и направи кои може, или се чини дека може, да се користат да предизвикаат сериозни повреди или закана по безбедноста на воздухопловот, вклучувајќи:

* муниција;
* каписли;
* детонатори и фитили;
* копии или имитации на експлозивни направи;
* мини, гранати и други експлозивни воени резерви;
* огномети и други пиротехнички направи;
* димни кутии и патрони и
* динамит, барут и пластични експлозиви.

**НАПОМЕНА:**

**Персоналот за обезбедување може да одбие пристап во безбедносно ограничена зона и во кабината на воздухоплов на било кој патник кој поседува предмет кој не е наведен во „ЛИСТАТА НА ЗАБРАНЕТИ ПРЕДМЕТИ“, во кој тие се сомневаат.**